****

***Crna Gora***

***Ministarstvo poljoprivrede i ruralnog razvoja***

**JAVNI POZIV**

**za dodjelu podrške za diverzifikaciju ekonomskih aktivnosti u ruralnim sredinama za 2014. godinu**

Ministarstvo poljoprivrede i ruralnog razvoja, u skladu sa Agrobudžetom za 2014. godinu i budžetskom linijom ***2.3.1. – Diverzifikacija ekonomskih aktivnosti u ruralnim sredinama***, objavljuje **Javni poziv** za dodjelu podrške za diverzifikaciju ekonomskih aktivnosti u ruralnim sredinama za 2014. godinu.

Ovim Javnim pozivom se utvrđuju uslovi, kriterijumi i način prijavljivanja za korišćenje podsticajnih sredstava.

**DEFINICIJA KORISNIKA PODSTICAJNIH SREDSTAVA**

Korisnik podsticaja je poljoprivrednik, fizičko lice koje se bavi poljoprivredom sam ili kao član porodičnog poljoprivrednog gazdinstva.

U momentu podnošenja zahtjeva za podršku, korisnik treba da bude registrovan za primarnu proizvodnju, odnosno: u Veterinarskoj upravi za životinjsku proizvodnju i za pčelarstvo; u Fitosanitarnoj upravi za biljnu proizvodnju (voćarstvo i povrtarstvo, maslinarstvo, aromatično i ljekovito bilje); u Ministarstvu poljoprivrede i ruralnog razvoja za organsku proizvodnju i vinogradarstvo i vinarstvo.

**PRIHVATLJIVE INVESTICIJE**

1. Adaptacija objekata na porodičnom poljoprivrednom gazdinstvu u svrhu pružanja turističkih i/ili ugostiteljskih usluga u ruralnim područjima,
2. Nabavka potrebne opreme za pružanje ugostiteljskih i/ili turističkih usluga na porodičnom poljoprivrednom gazdinstvu.

**SPECIFIČNI KRITERIJUMI PRIHVATLJIVOSTI**

* Jedno poljoprivredno gazdinstvo može konkurisati za samo jedan projekat po ovom Javnom pozivu,
* Uvjerenje da korisnik nema neizmirenih dospjelih obaveza po osnovu poreza i drugih dažbina kojima upravlja Poreska uprava Crne Gore,
* Podržava se nabavka isključivo novih materijala i opreme,
* Investicija implementirana u skladu sa nacionalnim zakonodavstvom,
* Investicija realizovana nakon odobravanja od strane Ministarstva, a najkasnije do 30. septembra 2014. godine.

**NEPRIHVATLJIVI TROŠKOVI**

* Nabavka polovne opreme,
* Troškovi carine, uvoza i sve ostale dažbine,
* Plaćanje u naturi,
* Troškovi sopstvenog rada,
* Troškovi obrtnih sredstava,
* Troškovi osiguranja i registracije.

**IZNOS INVESTICIJE**

|  |  |
| --- | --- |
| Minimalna vrijednost investicije (EUR) | 1.000,00 |
| Maksimalna vrijednost investicije (EUR) | 10.000,00 |

**VISINA PODRŠKE**

Visina podrške je do 35% od ukupne investicije, osim u sledećim slučajevima:

* Kada se poljoprivredno gazdinstvo nalazi u planinskim područjima (preko 800mnv) visina podrške je do 40%;
* Za mlade farmere ili žene podrška može iznositi do 40%;
* Kada aplikanti ispunjavaju uslove iz tačke 1 i tačke 2, visina podrške je do 50%.

Podrška se isplaćuje na kraju investicije nakon administrativne i kontrole na licu mjesta.

**NAPOMENE**

* Podnosilac zahtjeva odgovora za tačnost podataka i dokumentacije za ostvarivanje prava na podršku,
* Ministarstvo poljoprivrede zadržava pravo provjere realnosti i osnovanosti prikazanih troškova,
* Dokumenta ne smiju biti starija od 6 mjeseci,
* Podrška se može ostvariti uz priložen dokaz da je kupljena roba, oprema ili usluga - plaćena faktura i fiskalni blok ili drugi dokaz o uplati (dokaz o prenosu sredstava preko banke),
* Obaveze korisnika podrške kao i kaznene mjere u slučaju nepoštovanja istih utvrđene su Zakonom o poljoprivredi i ruralnom razvoju (“Sl. list Crne Gore”, broj 56/09) i podrazumjevaju vraćanje primljenih sredstava uvećanih za iznos kamate, kao i gubitak prava na bilo koju podršku naredne dvije godine.

**POTREBNA DOKUMENTACIJA UZ ZAHTJEV ZA ODOBRAVANJE PROJEKTA**

* Popunjen Zahtjev za odobravanje projekta,
* Dokaz o upisu u odgovarajući registar proizvođača (za životinjsku proizvodnju i pčelarstvo u Veterinarskoj upravi, za biljnu proizvodnju u Fitosanitarnoj upravi, za vinogradarstvo i vinarstvo i organsku proizvodnju u Ministarstvu poljoprivrede i ruralnog razvoja),
* U slučaju adaptacije, posjedovni list – list nepokretnosti,
* Izjava o kućnoj zajednici,
* Uvjerenje da korisnik nema neizmirenih dospjelih obaveza po osnovu poreza i drugih dažbina kojima upravlja Poreska uprava Crne Gore,
* Fotografiju objekta i postojeće opreme i skicu prikaza postojećeg stanja objekta sa kratkim opisom u kom dijelu se planira investicija,
* Uvjerenje od opštinske službe o nadmorskoj visini lokacije na kojoj se vrši investicija,
* Cjenovna ponuda za planiranu investiciju,
* Fotokopija lične karte podnosioca zahtjeva,
* Ukoliko podnosilac zahtjeva nije vlasnik imovine koja je predmet aplikacije, potrebna je ovjerena saglasnost vlasnika da se na njegovom gadzinstvu obavlja djelatnost opisana u aplikaciji.

**POTREBNA DOKUMENTACIJA UZ ZAHTJEV ZA ODOBRAVANJE PLAĆANJA**

* Popunjen Zahtjev za odobravanje plaćanja,
* Dokaz da je kupljena roba, oprema ili usluga plaćena – faktura i fiskalni blok ili drugi dokaz o uplati (dokaz o prenosu sredstava preko banke),
* Garantni list za nabavljenu opremu(ukoliko podliježe garanciji),
* Ovjerena kopija rješenja nadležnog organa kojim se odobrava obavljanje djelatnosti ili, ukoliko je Zakonom o turizmu predviđena samo prijava djelatnosti, dokaz da je djelatnost prijavljena nadležnom organu.

**NAČIN PODNOŠENJA ZAHTJEVA ZA ODOBRAVANJE PROJEKTA**

Obrazac Zahtjeva za odobravanje projekta i obrazac Zahtjeva za odobravanje plaćanja za dodjelu podrške za diverzifikaciju ekonomskih aktivnosti za 2014. godinu se mogu preuzeti sa sajta Ministarstva poljoprivrede i ruralnog razvoja ili u kancelarijama Savjetodavne službe u biljnoj proizvodnji i Službe za selekciju stoke.

Popunjene obrasce Zahtjeva dostaviti isključivo putem pošte, na sljedeću adresu:

Ministarstvo poljoprivrede i ruralnog razvoja

Direktorat za Ruralni razvoj

**po Javnom pozivu za dodjelu podrške za diverzifikaciju ekonomskih aktivnosti u ruralnim područjima**

**za 2014. godinu**

Rimski trg br. 46, 81000 Podgorica

Informacije u vezi sa ovim Javnim pozivom mogu se dobiti putem telefona:

020 482 176 ili 020 482 222

Trajanje Javnog poziva je 30 kalendarskih dana od dana objavljivanja Javnog poziva na sajtu Ministarstva poljoprivrede i ruralnog razvoja i u dnevnom listu “Pobjeda” (od 21.maja do 21 juna 2014. godine), dok će se obrada i odobravanje primljenih Zahtjeva vršiti nakon završetka Javnog poziva.

Odobravanje projekata od strane Komisije za dodjelu podrške, će se vršiti prema tabeli – Kriterijumi rangiranja (tabela je data u Prilogu Zahtjeva za odobravanje projekata).

**PROCEDURA REALIZACIJE**

Ministarstvo poljoprivrede i ruralnog razvoja formiraće Komisiju za dodjelu podrške, koja će sprovesti administrativnu kontrolu podnesenih zahtjeva i kontrolu na licu mjesta. Na osnovu Odluke Komisije o prihvatljivosti zahtjeva, prihvaćeni korisnici će dobiti Rješenje o odobravanju projekta za dodjelu podrške za diverzifikaciju ekonomskih aktivnosti u ruralnim sredinama za 2014. godinu. Realizacija investicija od strane korisnika može početi tek po donošenju Rješenja o odobravanju projekta. Krajnji rok za završetak investicije i podnošenje dokumentacije za isplatu je 30. septembar 2014. godine. Nakon podnešenog Zahtjeva za odobravanje plaćanja, Komisija će sprovesti administrativnu kontrolu podnesenih zahtjeva i kontrolu na licu mjesta. Po obavljenoj kontroli realizovane investicije na licu mjesta, Komisija će pripremiti Izvještaj o obilasku sa foto-zapisom, na osnovu kojeg će se odlučiti o odobravanju za isplatu podrške. Odobreni iznos podrške će biti isplaćen na žiro račun korisnika.

**Nepotpuna i neblagovremeno podnijeta dokumentacija se neće razmatrati.**